আমি আবার ফেসবুকে স্বঘোষিত লেখক মানুষ। প্রকৃতির অনাবিল আনন্দ উপভোগ করতেই ইন্দ্রনাথের মতো চাঁদবালীতে নৌকোবিহারে। অনেকটা সময় এই নৌকোতে চলে গেছে। পুরোনো কথারা এসেছে মনে, ফেলে আসা সময়, প্রেম, সব মিলে মিশে একাকার হয়ে গেছে। অঞ্চলটিতে ব্যস্ত মানুষজন রয়েছে। অনেকেই জলপথেই যাতায়াত করছেন। জেলেরা মেলে দিয়েছে জাল। অপেক্ষায়। মাছ তো উঠতেই হবে। রুটিরুজি। মাঝিকে জিজ্ঞাসা করে জানলাম কলকাতাতেও চালান হয় এখানকার মাছ। এই নদীর নামটি চেনা চেনা লাগল। বৈতরণী।